Octavio Sierra Sangüesa

Octavio Sierra Sangüesa ye un lexicografo, mayestro y historiador aragonés naixito de Chaca.

Popiello, en 1935 se'n va a vivir con os suyos dos chirmanos ta o barrio zaragozano d'o Rabal. Treballó de mayestro en o colechio que fundó una tía suya, Matilde Sangüesa, en lo dito barrio.
En la Universidat de Zaragoza, estudió Historia en a Facultat de Filosofía y Letras. Treballó como docent en Carinyena, Tamarit de Litera y Exeya d'os Caballers. En ista villa, primerament en o Colegio Corazón de María y, mas tarde, en o Instituto «Reyes Católicos», dando clases de latín y griego.
Con os alumnos d'o Instituto, limpió y ordenó l'Archivo Parroquial y colaboró en a catalogación de l'Archivo Historico Municipal d'Exeya.

Inició los intercambios con a ciudat francesa de Marmanda, en Òlt y Garona, orichen de l'achirmanamiento entre las dos ciudaz. Se tresladó en 1975 ta Barcelona, por cuestions profesionals y, en l'actualidat, vive en o Rabal de Zaragoza.

 Tradición oral d'Exea 
En 1980, publicó La tradición oral de Ejea desde 1900 hasta nuestros días,autoedición, Zaragoza fruito d'as largas charradas con as personas mayors. I recenta la intrahistoria d'Exea, curiosidaz, personaches y le sirvió tamién d'alazet d'o vocabulario d'Exea. Tiene encara dos libros ineditos sobre lo Racionato y la Villa en os sieglos XVII y XVIII.

 Vocabulario de Cinco Villas 
Elaboró lo Vocabulario general de las Cinco Villas de AragónVocabulario general de las Cinco Villas de Argón, Exea d'os Caballers, Centro de Estudios de las Cinco Villas, IFC, 2003, con a colaboración d'os vecinos d'Exea y redolada. Tiene unas 2500 entras y se'n han feito muitas copias antes d'a suya publicación en 2003.<ref>Ejeadigital.com, Ejea ha acogido la presentación del 'Vocabulario general de las Cinco Villas de Aragón''', consulta de 14-11-2015.</ref>José Luis Aliaga Jiménez, 'La lexicografía del aragonés: balance sumario y perspectivas de ¿futuro?', Lexicografía de las lenguas románicas. Perspectiva histórica, vol. 1, De Gruyter, Berlín-Boston, 2014; p. 11. Lo Diccionario Aragonés: aragonés-castellano, castellano-aragonés'', de Rafael Andolz Canela, de 1977, integra buena parte d'iste treballo.'Bibliografía. Diccionarios y vocabularios': «Sierra, Octavio: Vocabulario de Ejea. Inédito. Propiedad del autor. Ejea, 1965?»

Os enquestaus son d'os lugars de: Asín, Biel, Biota, Castellón de Val de Chasa, Castiliscar, Exeya d'os Caballers, Lo Frago, Luna, Luesia, Pintano, Bagüés, Undués-Pintano, Puent de Luna, Sierra de Luna, Sadaba, Sofuentes, Taust, Uncastiello y Val Palmas.

 Referencias 

Categoría:Escritors d'Aragón
Categoría:Lexicografos d'Aragón
Categoría:Historiadors d'Aragón
Categoría:Naixius de Chaca